
Z A P I S N I K
22. sjednice Vijeća Mjesnog odbora Jarun, 12. siječnja 2023. u prostorijama Mjesnog odbora Jarun, Hrgovići 57a, s početkom u 19:30 sati

PRISUTNI ČLANOVI VIJEĆA:
[bookmark: _Hlk86829379][bookmark: _Hlk100823711]Mario Devčić, Franjo Klečina, Ljiljana Marks-Šikić, Krešimir Petlić, Petar Vranjković, Damir Švizer, Lora Rajić, Vladimir Slošić, Hrvoje Kuharić, Nikica Mihaljević, Lea Galović

ODSUTNI ČLANOVI VIJEĆA:
Nema

Predsjedava: Ljiljana Marks-Šikić, predsjednica Vijeća.
Zapisnik vodi: Lea Galović, članica Vijeća

	Predsjednica konstatira da je prisutno 11 od 11 članova Vijeća, što znači da Vijeće može pravovaljano odlučivati te otvara 22. sjednicu Vijeća Mjesnog odbora.

	Vijeće sa  10 glasova ZA i 1 PROTIV prihvaća tekst Zapisnika 21. sjednice Vijeća Mjesnog odbora Jarun, održane 15. prosinca 2022.

	Na prijedlog predsjednice Vijeće jednoglasno utvrđuje dnevni red koji glasi:

DNEVNI RED

1. Prijedlog Izvješća o radu Vijeća Mjesnog odbora Jarun za 2022.
2. Prijedlog Programa rada Vijeća Mjesnog odbora Jarun za 2023.
3. Prioriteti Mjesnog odbora Jarun za plan komunalnih aktivnosti Gradske četvrti Trešnjevka–jug za 2023. 
4. Zaštitna ograda na nogostupu u ulici Jarun ispred istočnog ulaza u dvorište Osnovne škole Bartola Kašića
5. Premještanje dva parkirališna mjesta za osobe s invaliditetom u Ulici don Petra Šimića istočno od k.br. 2
6. Pitanja, prijedlozi i obavijesti

Ad 1. Prijedlog Izvješća o radu Vijeća Mjesnog odbora Jarun z 2022.
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točci dnevnoga.
U raspravi sudjeluju: Franjo Klečina, Ljiljana Marks-Šikić, Mario Devčić, Vladimir Slošić, Lea Galović, Damir Švizer i Lora Rajić.
		Vijeće sa 8 glasova ZA i 3 PROTIV  donosi
IZVJEŠĆE O RADU
VIJEĆA MJESNOG ODBORA  JARUN 
U 2022. GODINI
1. UVODNE NAPOMENE
Ukupni rad i djelovanje, kao i zadaće, prava i ovlasti Vijeća Mjesnog odbora Jarun normativno se zasnivaju na aktima u kojima se njegov djelokrug i aktivnosti precizno usmjeravaju i određuju propisanim odredbama. To su: Statut Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst, 16/22), Pravila Mjesnog odbora Jarun i Poslovnik o radu Vijeća Mjesnog odbora Jarun.
Programsko-plansko usmjerenje rada Vijeća definirano je usvajanjem nekih temeljnih dokumenata, odnosno pridržavanjem drugih ranije usvojenih, kao i onih koji predstavljaju pravno uporište za rad, a koji su, shodno tome, u svojoj ukupnosti bili programi vodilje za djelovanje Vijeća kroz 2022. godinu–Poslovnik Vijeća, Statut Grada Zagreba itd., a na temelju kojih su sjednice bile planirane, pripremane, sazivane i vođene.
1. SASTAV VIJEĆA 
Saziv Vijeća čine:
Mario Devčić (ZJN), Lea Galović (ZJN), Franjo Klečina (DP), Hrvoje Kuharić (ZJN), Ljiljana Marks-Šikić (NL), Nikola Peruničić (SDP), Krešimir Petlić (ZJN), Lora Rajić (ZJN), Vladimir Slošić (MOST), Damir Švizer (HDZ), Petar Vranjković (HDZ).

1. lipnja 2022. član Vijeća Nikola Peruničić je stavio mandat u mirovanje, a 9. lipnja 2022. dužnost zamjenika člana Vijeća započinje obnašati Nikica Mihaljević.

Za predsjednicu Vijeća izabrana je Ljiljana Marks-Šikić, a za potpredsjednika Mario Devčić.
3. O RADU VIJEĆA
a) Predsjednica Vijeća
	Predsjednica Vijeća obavljala je svoje dužnosti temeljem odredbi Pravila Mjesnog odbora Jarun (članci 20. i 22.). Osim toga obavljala je i niz drugih aktivnosti vezanih uz poslove i zadaće funkcije koju obnaša. Poklanjala je iznimno veliku pažnju komunikaciji s građanima s kojima je, zajedno s ostalim članovima Vijeća, obavljala razgovore po potrebi i ovisno o temama, ponajprije elektroničkom poštom zbog epidemioloških mjera, nastojeći pomoći u rješavanju mnogobrojnih pitanja, posebno komunalne prirode. Glavni činitelj upućenosti i uvida u aktualnu problematiku, a time i promptnog reagiranja na akutne probleme koji su zahtijevali brzo rješavanje, bili su česti obilasci terena, pogotovo kad su se, u dogovoru s predstavnicima stanara, određivala mjesta za nove spremnike za otpad ili očevidi zbog rješavanja prometnih problema. Tijesno je surađivala s predsjednicom Vijeća Gradske četvrti, osobito na redovnim sastancima koordinacije predsjednice Vijeća Gradske četvrti s predsjednicima/cama vijeća ostalih mjesnih odbora.
b) Potpredsjednika Vijeća
            Potpredsjednik Vijeća sukladno odredbama članka 21. Pravila Mjesnog odbora Jarun, pomagala je iznimno mnogo predsjednici u njezinu radu.
c) Članovi Vijeća
Članovi Vijeća svoje pravo i dužnosti, određene člankom 13. Pravila Mjesnog odbora Jarun, ostvarivali su uglavnom sudjelujući u radu sjednica Vijeća. Njihovo se djelovanje očitovalo ponajprije sudjelovanjem u raspravama te iznošenjem prijedloga, pitanja i zahtjeva. Članovi Vijeća iskazali su visoku spremnost za aktivno angažiranje. Povrh toga, sudjelovali su u povremenim dežurstvima vijeća radi ostvarivanja neposrednih kontakata i razmjene informacija s građanima, a sve radi što boljeg i bržeg rješavanja najvažnijih problema svakodnevnog života, osobito komunalne prirode. Osim toga, i članovi Vijeća su prema potrebi obilazili su teren u skladu sa zahtjevima građana i Vijeća Gradske četvrti (evidentiranje mjesta za spremnike za odvojeno prikupljanje otpada, divljih odlagališta smeća, oštećenja na kolnicima i nogostupima, stanja zelenih površina i dr.).

3. 1. SADRŽAJ I UČINCI RADA VIJEĆA
Što se tiče strukture prema predlagateljima (inicijatorima) uglavnom su to bili predsjednica Vijeća i Vijeće Gradske četvrti.
U ukupnom radu Vijeća poseban osvrt svakako zavređuje planiranje i realizacija Plana malih komunalnih akcija kao i Plana komunalnih aktivnosti kojeg donosi Vijeće Gradske četvrti, kao najvažnijeg instrumenta kojim Vijeće Mjesnog odbora, uz prethodnu pripremu,  može izravno utjecati na zadovoljavanje različitih konkretnih potreba u pojedinim dijelovima Gradske četvrti koje pokriva Mjesni odbor. 
Sukladno Zaključku o prostorima mjesne samouprave (Službeni glasnik Grada Zagreba 8/17, 1/18, 3/19, 13/19, 14/19, 18/19, 22/19, 11/20 i 28/21) Vijeće je odlučivalo o povremenom korištenju prostora mjesne samouprave u Zagrebu, Hrgovići 57A, dok je odluke o jednokratnom korištenju prostora donosila predsjednica Vijeća temeljom ovlasti Vijeća.
Korištenje prostora uvjetovano je bilo novonastalom pandemijom bolesti COVID-19, zbog čega su se korisnici morali pridržavati mjera Stožera civilne zaštite RH i preporuka Hrvatskoga zavoda za javno zdravstvo.

4. ZAKLJUČNE OCJENE
Vijeće Mjesnog odbora Jarun potvrdilo se kao mjesto artikulacije zajedničkih potreba i interesa stanovnika svoga područja. Učestalo obraćanje građana, udruga i drugih subjekata Vijeću zahtjevima, prijedlozima, upitima i inicijativama ponajbolje svjedoči da je Vijeće prihvaćeno kao promicatelj demokratske rasprave i odlučivanja o zajedničkim prioritetima stanovnika područja kojeg pokriva Mjesni odbor.
Iako ni samo Vijeće Mjesnog odbora nije zadovoljno krajnjim učincima svoga djelovanja jer se neki predmeti ne rješavaju ni brzo ni kvalitetno, očekuje se spremnost gradskih upravnih tijela i drugih institucija u uvažavanju inicijativa, prijedloga i zahtjeva, odnosno napredak u sljedećem razdoblju. Očekuje se aktivno unapređivanje rada Vijeća u idućim godinama, a time i izravnije i učinkovitije sudjelovanje svih zainteresiranih građana u upravljanju Mjesnim odborom, Gradskom četvrti Trešnjevka-jug i, u konačnici, Gradom Zagrebom.

I. Sjednice vijeća 
	
	Ukupno

	Ukupan broj održanih sjednica vijeća MO
	14

	Ukupan broj točaka dnevnih redova održanih sjednica vijeća MO
	80

	Ukupan broj akata (zaključaka) donesenih na sjednicama vijeća MO
	81

	Broj pitanja, zahtjeva i prijedloga članova vijeća MO na koje su zatraženi odgovori ili očitovanja gradskih tijela ili drugih subjekata
	5

	Broj pitanja, zahtjeva i prijedloga članova vijeća MO na koje su pribavljeni odgovori ili očitovanja gradskih tijela ili drugih subjekata
	4

	Broj donesenih mišljenja vijeća o prijedlozima (nacrtima) akata gradskih tijela
	0

	Broj donesenih mišljenja vijeća o prijedlozima (nacrtima) akata Vijeća GČ
	4

	Broj sjednica vijeća kojima su prisustvovali zaposlenici Službe za MS
	2

	Broj sjednica na kojima su zapisnike vodili sami članovi VMO
	12

	Uobičajeno (najčešće) vrijeme održavanja sjednica VMO
	19:00



III. Korištenje prostora mjesne samouprave
	
	Ukupno

	Broj izdanih odobrenja za povremeno korištenje bez naknade
	1

	Broj izdanih odobrenja za jednokratno korištenje bez naknade
	3

	Broj izdanih odobrenja za povremeno korištenje uz naknadu
	0

	Broj izdanih odobrenja za jednokratno korištenje uz naknadu
	0

	Broj odobrenja izdanih političkim strankama
	0

	Broj odobrenja izdanih udrugama umirovljenika
	0

	Ukupan broj sati korištenja prostora MS tjedno
	49



II. Zahtjevi građana i pravnih osoba
	
	Ukupno

	Broj zaprimljenih podnesaka vijećima mjesnih odbora
	61

	Broj podnesaka proslijeđenih drugim subjektima
	30

	Broj riješenih podnesaka (predmeta)
	25

	Broj odgovora na upite medija, odnosno građana putem medija
	0




Ad 2. Prijedlog Programa rada Vijeća Mjesnog odbora Jarun za 2023.
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točci dnevnoga.
		Vijeće bez rasprave sa 8 glasova ZA, 1 PROTIV i 2 SUZDRŽANIH donosi
P R O G R A M   R A D A
VIJEĆA MJESNOG ODBORA JARUN
ZA 2023. GODINU
I. POLAZNE OSNOVE
	Djelovanje Vijeća Mjesnog odbora Jarun (u nastavku: Vijeće) polazi od sagledavanja stanja, potreba i problema Mjesnog odbora:
1. stanja komunalne infrastrukture, kvalitete komunalnog standarda, potrebe 
                     uređenja naselja, kvalitete stanovanja, 
2. potrebe sanacije starih cesta i izgradnje novih;
3. uređivanja postojećih parkova i zelenih površina;
4. modernizacije dječjih igrališta novom opremom;
5. izgradnje prostora za društvene potrebe;
6. predlaganja i praćenja mjera i akcija za zaštitu i unapređivanje okoliša te 
                     učinkovitiji rad komunalnih službi;
7. stanja sigurnosti i zaštite osoba, imovine i dobara te nastavku mjera i aktivnosti 
               projekta „Policajac u zajednici“;
8. sveobuhvatnom i temeljitom analizom ukupnog stanja i strukture stanovništva na 
                     području Mjesnog odbora, kao osnovom za osmišljavanje djelovanja Vijeća u  
                     pitanjima njihove nadležnosti;
9. zaštite djece, mladeži, starijih osoba te osoba s posebnim potrebama;
10. potrebe za zadovoljavanjem zdravstvenih, socijalnih, obrazovnih, kulturnih, 
                     sportskih i rekreacijskih potreba građana;
11. osmišljavanju koncepta razvoja Mjesnog odbora temeljenom na obilježjima, 
                     strukturi i potrebama stanovništva Mjesnog odbora.
	Vijeće će također djelovanje u tekućoj godini usmjeriti na daljnje stvaranje neophodnih normativno-organizacijskih i drugih uvjeta za vrsno funkcioniranje Mjesnog odbora.
II. GLAVNI CILJEVI
	Sukladno svojim ovlastima, definiranim Zakonom o gradu Zagrebu, Statutu grada Zagreba i Poslovnika Vijeća Mjesnog odbora, Vijeće u 2023. godini želi ostvariti sljedeće ciljeve:
1. nakon analize i utvrđivanja postojećeg stanja u objektu mjesne samouprave te zaključcima za njegovo korištenje sukladno istinskom zajedničkom interesu građana, političkih stranaka, udruga hrvatskih branitelja, udruga koje okupljaju zdravstveno ili socijalno hendikepirane osobe te udruga djece, mladih i starijih osoba rad usmjeriti na zadovoljavanje potreba građana.
2. osigurati sustavno prikupljanje i obradu te primjerenu dostupnost javnosti bitnih podataka o području Mjesnog odbora kao nužnih pretpostavki za ostvarivanje osmišljenog utjecaja građana i njihovih predstavničkih tijela na razvoj Mjesnog odbora (posebice u pogledu komunalne opremljenosti i uređenja naselja, održavanja komunalnog reda i zaštite okoliša, djelovanja javnih službi itd.).
3. omogućiti članovima Vijeća kao i drugim zainteresiranim građanima pravodobnu i potpunu informiranost o odlučivanju gradskih upravnih tijela Grada Zagreba o pitanjima koja zanimaju Mjesni odbor radi ostvarivanja primjerenog utjecaja na odluke (davanje mišljenja te podnošenje inicijativa i prijedloga).
4. nastavak rješavanja problema s objektom u Ulici don Petra Šimića 2.
5. uređenje križanja Ulice Ferdinanda Budickog s Trpanjskom ulicom i Ulicom Hrvatskoga sokola.
6.  reguliranje pješačkog i cestovnog prometa u Kružnoj ulici, posebno na   križanjima Kružne ulice s Pakoštanskom ulicom i Ulicom Ferdinanda Budickog.
7. izbor lokacije i pokretanje postupka izgradnje novog objekta Dječjeg vrtića Jarun na području Mjesnog odbora Jarun.
III. ZADACI I ROKOVI
	Radi postizanja tih Programom utvrđenih ciljeva Vijeće će na svojim radnim sjednicama tijekom 2023. godine raspraviti i donijeti odgovarajuće akte, naročito o sljedećim pitanjima:
1. Financijski plan Mjesnog odbora za 2023. i Godišnji izvještaj o izvršenju Financijskog plana za 2022.
2.  raspolaganje imovinom mjesnog odbora
3. Plan komunalnih akcija Mjesnog odbora, koji je sastavni dio plana komunalnih aktivnosti Gradske četvrti 2023.
4.  Izvješće o radu za 2022. i Program rada za 2023.
5. može donijeti plan potreba za aktivnosti, programe i projekte unapređenja kvaliteta života građana koji važni za pojedini dio mjesnog odbora ili za cijeli mjesni odbor i utvrditi prioritete.
	Vijeće će, osim navedenoga, tijekom 2023. godine provoditi sljedeće aktivnosti:
1. sudjelovati u provođenju civilne zaštite na svom području;
1.  provoditi programe čišćenja i uređenja okoliša i pri tome surađivati s organiziranim i neformalnim oblicima udruženja građana; 
1. surađivati s drugim mjesnim odborima na području Gradske četvrti Trešnjevke-jug, osobito sa susjednima; 
1. surađivati s udrugama građana, kulturnim, zdravstvenim, humanitarnim, sportskim i drugim organizacijama na svome području u pitanjima koja zanimaju građane s područja Mjesnog odbora;
1. predlagati Vijeću Gradske četvrti plan potreba za aktivnosti, programe i projekte unapređenja kvalitete života građana koji su važni za cijelu Gradsku četvrt, te odrediti prioritete u realizaciji; 
1. predlagati preko Vijeća Gradske četvrti mjere i akcije za zaštitu i unapređivanje okoliša te za poboljšanje uvjeta života na svom području i pratiti provođenje;
1. predlagati preko Vijeća Gradske četvrti mjere nakon razmatranja stanja sigurnosti i zaštite osoba, imovine i dobara na svome području i pratiti provođenje;
1. predlagati preko Vijeća Gradske četvrti mjere za učinkovitiji rad komunalnih službi;
1. predlagati komunalne aktivnosti Gradske četvrti;
1. informirati građane o planovima Vijeća Gradske četvrti ;
12. analizirati stanje objekta mjesne samouprave na području Mjesnog odbora;
 13. donositi zaključke o načinu angažiranja članova Vijeća u praćenju stanja u pojedinim dijelovima Mjesnih odbora (zaduženjima, dežurstvima u prostoru mjesne samouprave, praćenja problema u komunalnoj infrastrukturi).
IV. TEKUĆA PITANJA
Vijeće će, osim navedenog, tijekom 2023. godine obavljati i druge poslove utvrđene zakonom, gradskim odlukama i drugim propisima.

Ad 3. Prioriteti Mjesnog odbora Jarun za plan komunalnih aktivnosti Gradske četvrti Trešnjevka–jug za 2023. 
Članovi Vijeća dobili su materijal uz poziv.
Predsjednica usmeno informira članove Vijeća o predmetnoj točci dnevnoga.
		Vijeće bez rasprave sa 7 glasova ZA, 2 PROTIV i 2 SUZDRŽANIH donosi
Z A K LJ U Č A K
o utvrđivanju prioriteta komunalnih aktivnosti za 2023.
1. Vijeće Mjesnog odbora Jarun utvrđuje prioritete komunalnih aktivnosti za 2023. kako slijedi:
	Red.
br.
	Naziv
Objekta/površine
	Adresa
	Opis radova/usluge/ opreme
	PKA

	1.
	Zelena površina
	ulica Hrgovići od Ulice Hrvoja Macanovića do Horvaćanske ceste
	postava klupa
	1.800,00 €

	2.
	Zelena površina
	ulica Hrgovići od Horvaćanske ceste do Jarunske ulice
	zamjena klupa
	13.500,00 €

	3.
	Nogostup
	Horvaćanska cesta od Marinske ulice do Ferdinanda Budickoga
	uređivanje nogostupa i biciklističke staze
	26.100,00 €

	4.
	Nogostup
	Ulica Ferdinanda Budickog od Horvaćanske ceste do Kružne ulice
	uređivanje zapadnog nogostupa
	

	5.
	Zelena površina
	od Horvaćanske ceste 71 do Ulice Hinka Würtha (sjeverna obala potoka Vrapčak)
	izrada projektne dokumentacije za uređenje staze
	2.000,00 €

	6.
	Zelena površina
	od Horvaćanske ceste 71 do Ulice Hinka Würtha (južna obala potoka Vrapčak)
	izrada projektne dokumentacije za uređenje staze
	2.000,00 €

	7.
	Kolnik
	Vrisnička ulica 16
	sanacija ulegnuća ispred upuštenih rubnjaka nogostupa
	

	8.
	Nogostup
	Ulica Hrgovići od križanja s Ulicom Bernarda Vukasa do okretišta autobusa
	sanacija zapadnog nogostupa
	

	9.
	Zelena površina
	ulica Hrgovići od Ulice Hrvoja Macanovića do Horvaćanske ceste
	zamjena klupa
	4.500,00 €

	10.
	Kolni pristup
	Ulica Augusta Piazze 1-7
	uređivanje pristupa ulazima i garažama
	

	11.
	Zelena površina
	Ulica Ferdinanda Budickoga 8
	izrada projektne dokumentacije za uređivanje zelene površine
	2.700,00  €

	12.
	Kolnik
	Sukošanska ulica
	uređivanje 
	

	13.
	Parkiralište za osobe s invaliditetom uz plažu i rampu prilagođenu istima
	RŠC Jarun, otok Trešnjevka
	uređivanje asfaltirane površine i signalizacije parkirališta za osobe s invaliditetom
	

	14.
	Zelena površina
	RŠC Jarun
	uređivanje staze od jednog pješačkog prijelaza do regatne staze
	

	15.
	Kolnik
	Ulica Franje Wolfla
	kolnik, nogostup i parkiralište
	171.000,00 €

	16.
	Parkiralište
	Ulica Hrvatskog sokola 73 -81, k.č.br. 6083/5 k.o. Rudeš
	uređivanje parkirališta
	


2. Ovaj se zaključak dostavlja Vijeću Gradske četvrti Trešnjevka-jug.
O B R A Z L O Ž E NJ E

Vijeće smatra da se stavka 15. prioriteta komunalnih aktivnosti Mjesnog odbora Jarun za 2023.;  kolnik, nogostup i parkiralište u Ulici Franje Wölfla, može ukloniti sa popisa zbog planiranih radova rekonstrukcije vrelovoda na navedenoj lokaciji.

Stavka 16. prioriteta komunalnih aktivnosti Mjesnog odbora Jarun za 2023; uređivanje parkirališta u Ulici Hrvatskog sokola 73-81, k.č.br. 6083/5 k.o. Rudeš, stavljena je na posljednje (16.) mjesto jer Vijeće smatra da se isto može urediti kroz Program održavanja komunalne infrastrukture Gradske četvrti Trešnjevka-jug.

Z A K LJ U Č A K
o uređenju dječjeg igrališta u dvorištu 
Osnovne škole Bartola Kašića
1. Vijeće Mjesnog odbora Jarun razmatralo je potrebu uređenja dječjeg igrališta u dvorištu Osnovne škole Bartola Kašića, Vrisička ulica 4.
2. Vijeće smatra da je uređenje dječjeg igrališta na predmetnoj lokaciji iznimno važno za djecu školske dobi na području Mjesnog odbora Jarun.
3. Vijeće predlaže da novčana sredstva za uređenje dječjeg igrališta na predmetnoj lokaciji, obzirom na zahtjevnost zahvata, visinu cijene i stvarnu nadležnost, svojim programima osigura Gradski ured za obrazovanje, mlade i sport.
4. Ovaj zaključak se dostavlja Vijeću Gradske četvrti Trešnjevka-jug.

Z A K LJ U Č A K
o sanaciji zelene površine u Ulici Bernarda Vukasa 32
1. Vijeće Mjesnog odbora Jarun razmatralo je potrebu sanacije zelene površine u Ulici Bernarda Vukasa 32 (lokacija označena u prilogu ovog zaključka) odnosno uređenjem u prvobitno stanje.
2. Vijeće predlaže da se navedena sanacija zelene površine u Ulici Bernarda Vukasa 32 izvrši kroz Plan malih komunalnih akcija Mjesnog odbora Jarun.
3. Ovaj zaključak se dostavlja Vijeću Gradske četvrti Trešnjevka-jug.

Ad 4.  Zaštitna ograda na nogostupu u ulici Jarun ispred istočnog ulaza u dvorište Osnovne škole Bartola Kašića
Članovi Vijeća dobili su materijal uz poziv.
Predsjednica i potpredsjednik usmeno informira članove Vijeća o predmetnoj točci dnevnoga.
		Vijeće jednoglasno donosi
Z A K LJ U Č A K
o sanaciji zaštitne ograde na nogostupu u ulici Jarun
1. Vijeće Mjesnog odbora Jarun razmatralo je potrebu sanacije zaštitne ograde na nogostupu u ulici Jarun ispred istočnog ulaza u dvorište Osnovne škole Bartola Kašića, Vrisnička ulica 4.
2. Vijeće predlaže da se sanacija predmetne ograde sanira kroz Program održavanja komunalne infrastrukture Gradske četvrti Trešnjevka-jug.
3. Ovaj zaključak se dostavlja Vijeću Gradske četvrti Trešnjevka-jug.

Ad 5. Premještanje dva parkirališna mjesta za osobe s invaliditetom u Ulici don Petra Šimića istočno od k.br. 2
Članovi Vijeća dobili su materijal uz poziv.
Predsjednica i potpredsjednik usmeno informira članove Vijeća o predmetnoj točci dnevnoga.
		U raspravi sudjeluju: Petar Vranjković, Mario Devčić, Ljiljana Marks-Šikić, Lora Rajić, Damir Švizer, Vladimir Slošić i Franjo Klečina.
		Vijeće da 2 glasa ZA, 6 PROTIV i 3 SUZDRŽANIH nije prihvatilo prijedlog zaključka o premještanju dva parkirališna mjesta za osobe s invaliditetom u Ulici don Petra Šimića istočno od k.br. 2.





Ad 6. Pitanja, prijedlozi i obavijesti

[bookmark: _GoBack]	Član Vijeća Hrvoje Kuharić predlaže da se napravi ugibalište na autobusnoj stanici “Dragutina Golika” u ulici Hrgovići (križanje Ulice Marice Barić I  ulice Hrgovići)  autobusne linije 113 Ljubljanica-Jarun, a za što će dostaviti pisani prijedlog.

	Budući da više nitko ne traži riječ, predsjednica konstatira da je dnevni red iscrpljen i zaključuje sjednicu. 

Sjednica završena u 20:50 sati.
KLASA:024-08/23-003/61
URBROJ: 251-13-11-15/007-22-3
U Zagrebu, 12. siječnja 2023.

Zapisnik sastavila: 							  
Lea Galović

Predsjednica
Vijeća Mjesnog odbora
Jarun

Ljiljana Marks-Šikić
